Mjadwjeźe

Mjadwjeźe (Ursidae) su cycakowa swójźba z pórěda rubjažnych zwěrjetow (Carnivora). K swójźbje słuša 8 družynow. Wopis Mjadwjeźe su rubjažne zwěrjeta, kótarež dośěgnu dłujkosć wót něźi 1 m až do wótergi 3 m. Samice su mjeńše ako samjaki. Śěło jo masiwne, ale nogi su relatiwnje krotke a wjelgin mócne. Jich wopuš jo wjelgin krotki a togodla lěbda widny. Mjadwjeźe maju małke wócy a małke, kulowate wušy. Jich kóža jo dłujka a kósmata. Pěś palcow njaso dłujke pazory. Mjadwjeźe su wšožracki, z wuwześim wjelikego pandy. Traśe sćelnosći dośěgnjo něźi 6 až do 9 mjasecow, z wuwześim malayziskego mjadwjeźa (96 dnjow). Młoźeta se wjelgin małke póroźuju z wagu mjaz 230 a 450 g. Wóni se 1 až 1,5 lět cycaś daju a w starstwje wót 2 až 3 lět maś spušćiju. W starstwje wót 2,5 až 5 lět bywaju rodnje zdrjałe. Rozšyrjenje a žywjeński rum Wóni su žywe w lěsach, tundrach a połpusćinach Eurazije a pódpołnocneje Ameriki. Tam su wódnjo, w switanju abo změrkanju aktiwne. Jich rewěry su wjelike. Jich lěgwo je w sam twarjonych twarjach, pód wuwrotom, w skalnych jamach abo w gustem pódrostku. Klasifikacija Pódswójźba: pandy (Ailuropodinae) Rod Ailuropoda Wjeliki panda (Ailuropoda melanoleuca) Pódswójźba: krotkogłowne mjadwjeźe?? (Tremarctinae) Arctodus Krotkonosny mjadwjeź (Arctodus simus) † Tremarctos Brylaty mjadwjeź (Tremarctos ornatus) Podswójba: mjadwjeźe (Ursinae) Helarctos Malayziski mjadwjeź (Helarctos malayanus) Melursus Gubaty mjadwjeź (Melursus ursinus) Ursus Baribal, carny mjadwjeź (Ursus americanus) Bruny mjadwjeź (Ursus arctos) Běły mjadwjeź, lodny mjadwjeź (Ursus maritimus) Kragaty mjadwjeź, himalajski mjadwjeź (Ursus thibetanus) Pó nowšych žrědłach cerwjeny panda (Ailurus fulgens) se něnto do swójskeje swójźby zarědujo. W někotarych žrědłach słuša k swójźbje małkich mjadwjeźow (Procyonidae) abo gromadu z wjelikim pandu k swójźbje (Ailuridae). Galerija Nožki Žrědła Wolfgang Puschmann, BI-Lexikon Zootiere, VEB Biobliographisches Institut, Leipzig 1989, ISBN 3-323-00280-6, bok 30 (nim.) Meyers Taschenlexikon Biologie, In 3 Bänden, 1. zwězk, ISBN 3-411-12013-4, bok 81 (nim.) Eksterne wótkaze